Εμβόλιο HPV
Τα **εμβόλια κατά του ιού των ανθρωπίνων θηλωμάτων (HPV)** είναι εμβόλια που προλαμβάνουν τη λοίμωξη από ορισμένους τύπους του ιού HPV. Τα διαθέσιμα εμβόλια προστατεύουν από δύο, τέσσερις ή εννέα τύπους του HPV. Όλα τα εμβόλια προστατεύουν κατ' ελάχιστον από τους τύπους HPV 16 και 18 που ενέχουν το μεγαλύτερο κίνδυνο για καρκίνο του τραχήλου της μήτρας. Εκτιμάται ότι μπορεί να προλαμβάνουν το 70% των καρκίνων του τραχήλου της μήτρας, το 80% των καρκίνων του πρωκτού, το 60% των καρκίνων του κόλπου, το 40% των καρκίνων του αιδοίου και πιθανόν, κάποιους τύπους καρκίνων του στόματος. Επιπλέον, αποτρέπουν κάποια κονδυλώματα του πρωκτού, ενώ τα εμβόλια κατά των τύπων 4 και 9 παρέχουν μεγαλύτερη προστασία.

Ο Παγκόσμιος Οργανισμός Υγείας (WHO) συστήνει τα εμβόλια κατά του ιού HPV ως μέρος του προγράμματος εμβολιασμού σε χώρες που μπορούν να τα υποστηρίξουν οικονομικά, μαζί με άλλα μέτρα πρόληψης. Απαιτούνται δύο ή τρεις δόσεις του εμβολίου, ανάλογα με την ηλικία του εμβολιαζόμενου ατόμου. Συνήθως συνιστάται ο εμβολιασμός των κοριτσιών στις ηλικίες των εννέα έως δεκατριών ετών. Τα εμβόλια παρέχουν προστασία για τουλάχιστον οκτώ χρόνια. Ο προληπτικός έλεγχος του καρκίνου της μήτρας εξακολουθεί να είναι απαραίτητος και μετά τον εμβολιασμό. Ο εμβολιασμός μεγάλου μέρους του πληθυσμού μπορεί επίσης να ωφελήσει τα ανεμβολίαστα άτομα. Τα εμβόλια δεν προσφέρουν κάτι σε άτομα που έχουν ήδη μολυνθεί.

Τα εμβόλια κατά του HPV είναι πολύ ασφαλή. Στο 80% των ατόμων εκδηλώνεται πόνος στο σημείο της έγχυσης. Ενδέχεται επίσης να εμφανιστεί τοπικά ερυθρότητα και οίδημα, καθώς και πυρετός. Δεν έχει διαπιστωθεί καμία σχέση με το σύνδρομο Guillain-Barre.

Το πρώτο εμβόλιο κατά του HPV κυκλοφόρησε το 2006. Από το 2014, 58 χώρες το έχουν περιλάβει στο πρόγραμμα εμβολιασμού τους, τουλάχιστον για τα κορίτσια. Περιέχεται στον κατάλογο βασικών φαρμάκων του Παγκόσμιου Οργανισμού Υγείας (World Health Organization's List of Essential Medicines), την πιο σημαντική φαρμακευτική αγωγή που συνιστάται για ένα βασικό σύστημα υγείας. Το 2014 το κόστος χονδρικής ανερχόταν σε περίπου 47 δολάρια για κάθε δόση. Στις ΗΠΑ κοστίζει περισσότερο από 200 δολάρια. Ο εμβολιασμός ίσως είναι οικονομικά αποδοτικός στις αναπτυσσόμενες χώρες.

Παραπομπές
----------

1. 1 2 3 4 5 6 7  «Human papillomavirus vaccines: WHO position paper, October 2014.». *Weekly epidemiological record* **43** (89): 465-492. Oct 24, 2014. PMID 25346960. .
2. ↑  Kash, N; Lee, MA; Kollipara, R; Downing, C; Guidry, J; Tyring, SK (3 April 2015). «Safety and Efficacy Data on Vaccines and Immunization to Human Papillomavirus.». *Journal of clinical medicine* **4** (4): 614-33. PMID 26239350.
3. ↑  De Vuyst, H; Clifford, GM; Nascimento, MC; Madeleine, MM; Franceschi, S (1 April 2009). «Prevalence and type distribution of human papillomavirus in carcinoma and intraepithelial neoplasia of the vulva, vagina and anus: a meta-analysis.». *International journal of cancer. Journal international du cancer* **124** (7): 1626-36. PMID 19115209.
4. ↑  Takes, RP; Wierzbicka, M; D'Souza, G; Jackowska, J; Silver, CE; Rodrigo, JP; Dikkers, FG; Olsen, KD *και άλλοι*. (December 2015). «HPV vaccination to prevent oropharyngeal carcinoma: What can be learned from anogenital vaccination programs?». *Oral oncology* **51** (12): 1057-60. PMID 26520047.
5. ↑  Thaxton, L; Waxman, AG (May 2015). «Cervical cancer prevention: immunization and screening 2015.». *The Medical clinics of North America* **99** (3): 469-77. PMID 25841595.
6. ↑  Saville, AM (30 November 2015). «Cervical cancer prevention in Australia: Planning for the future.». *Cancer cytopathology*. PMID 26619381.
7. ↑  «19th WHO Model List of Essential Medicines (April 2015)» (PDF). WHO. Απριλίου 2015. Ανακτήθηκε στις 10 Μαΐου 2015.
8. ↑  «Vaccine, Hpv». *International Drug Price Indicator Guide*. Ανακτήθηκε στις 6 Δεκεμβρίου 2015.
9. ↑  Hamilton, Richart (2015). *Tarascon Pocket Pharmacopoeia 2015 Deluxe Lab-Coat Edition*. Jones & Bartlett Learning. σελ. 314. ISBN 9781284057560.
10. ↑  Fesenfeld, M; Hutubessy, R; Jit, M (20 August 2013). «Cost-effectiveness of human papillomavirus vaccination in low and middle income countries: a systematic review.». *Vaccine* **31** (37): 3786-804. PMID 23830973.